|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL SUTIKIMO PARDUOTI ELEKTROS ENERGETIKOS OBJEKTUS AKCINEI BENDROVEI „ENERGIJOS SKIRSTYMO OPERATORIUS“** |
|  |
| 2021 m. birželio d. Nr.  |
| Ukmergė  |
|  |

Vadovaudamasi Lietuvos Respublikos vietos savivaldos įstatymo 7 straipsnio 10 punktu, 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 8 punktu, Lietuvos Respublikos energetikos įstatymo 37 straipsnio 2 dalimi, Vartotojų (juridinių ir fizinių asmenų) lėšomis iki Lietuvos Respublikos energetikos įstatymo įsigaliojimo įrengtų bendrai naudojamų elektros energetikos objektų, skirtų elektros energijai perduoti ir (ar) skirstyti, išpirkimo ar eksploatavimo tvarkos aprašo, patvirtinto Lietuvos Respublikos energetikos ministro 2009 m. gruodžio 9 d. įsakymu Nr. 1-243, 16.2 papunkčiu, Ukmergės rajono savivaldybės taryba n u s p r e n d ž i a:

1. Sutikti parduoti akcinei bendrovei „Energijos skirstymo operatorius“, juridinio asmens kodas 304151376, valstybei nuosavybės teise priklausančius Ukmergės rajono savivaldybės patikėjimo teise valdomus bendrai naudojamus elektros energetikos objektus:

1.1. <Tekstas nuasmenintas> nutiestą 0,4 kV elektros tiekimo oro liniją – 150,00 m ir stulpinę transformatorinę 111 (63 kV), esančią Ukmergės r. sav., Vidiškių sen., Šlapių Priemiesčio k. (inventorinis Nr. 131018);

 1.2. <Tekstas nuasmenintas> nutiestą 10 kV elektros tiekimo oro liniją – 830,00 m ir stulpinę transformatorinę Ž-221 (100-400 kV), esančią Ukmergės r. sav., Šešuolių sen., Šešuolių k. (inventorinis Nr. 131015-35);

 1.3. <Tekstas nuasmenintas> nutiestą 0,4 kV elektros tiekimo oro liniją – 868,90 m, esančią Ukmergės r. sav.,Siesikų sen., Belazariškių k. (inventorinis Nr. 131013-35);

 1.4. <Tekstas nuasmenintas> pastatytą stulpinę transformatorinę Uk-336 (250 kV), esančią Ukmergės r. sav.,Veprių sen., Barboriškio k. (inventorinis Nr. 131014-35);

 1.5. <Tekstas nuasmenintas> nutiestą 0,4 kV elektros tiekimo oro liniją – 1012,85 m ir stulpinę transformatorinę V-312 (63 kV), esančią Ukmergės r. sav., Žemaitkiemio sen., Antatilčių k. (inventorinis Nr. 131011-35);

 1.6. <Tekstas nuasmenintas> nutiestą 0,4 kV elektros tiekimo oro liniją – 35,00 m, 10 kV elektros tiekimo oro liniją – 300,00 m ir stulpinę transformatorinę P-120 (63 kV), esančią Ukmergės r. sav., Pivonijos sen., Vaiteliškių k. (inventorinis Nr. 131016-35);

 1.7. <Tekstas nuasmenintas> nutiestą 0,4 kV elektros tiekimo oro liniją – 45,85 m, 10 kV elektros tiekimo oro liniją – 65,20 m ir stulpinę transformatorinę V-314 (30 kV), esančią Ukmergės r. sav., Žemaitkiemio sen., Antatilčių k. (inventorinis Nr. 131012-35);

 1.8. <Tekstas nuasmenintas> nutiestą 10 kV elektros tiekimo oro liniją – 8,00 m ir stulpinę transformatorinę Tj-106 (63 kV), esančią Ukmergės r. sav., Taujėnų sen., Taujėnų k. (inventorinis Nr. 131010-35).

 2. Įpareigoti Ukmergės rajono savivaldybės administracijos direktorių pateikti akcinei bendrovei „Energijos skirstymo operatorius“ prašymą dėl sprendime nurodytų objektų išpirkimo, organizuoti pardavimui reikalingų dokumentų rengimą.

S

avivaldybės meras

Projektą parengė:

Turto ir įmonių valdymo skyriaus vyriausioji specialistė Laimutė Bimbirienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL SUTIKIMO PARDUOTI ELEKTROS ENERGETIKOS OBJEKTUS AKCINEI BENDROVEI „ENERGIJOS SKIRSTYMO OPERATORIUS“”**

**AIŠKINAMASIS RAŠTAS**

2021 m. birželio 17 d.

Ukmergė

**1. Sprendimo projekto rengimo pagrindas:**

Vadovaudamasi Lietuvos Respublikos vietos savivaldos įstatymo 7 straipsnio 10 punktu, kuriame numatyta, kad valstybinės (valstybės perduotos savivaldybėms) funkcijos yra savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise.

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, kuriame numatyta išimtinė savivaldybės tarybos kompetencija sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 8 punktu, kuis numato valstybei nuosavybės teise priklausantis turtas kitų subjektų nuosavybėn perduodamas kitais šio įstatymo ir kitų įstatymų nustatytais būdais.

Lietuvos Respublikos energetikos įstatymo 37 straipsnio 2 dalimi, kurioje numatyta įstatymo įgyvendinimo tvarka, valstybei ar savivaldybei nuosavybės teise priklausantys energetikos objektai, skirti energijai perduoti ir (ar) skirstyti, Vyriausybės ar jos įgaliotos institucijos nustatyta tvarka parduodami energetikos įmonėms, turinčioms teisę verstis atitinkama energetikos veikla, už kainą, nustatomą pagal energetikos objektų vertę, nustatytą vadovaujantis turto ir verslo vertinimą reglamentuojančiais teisės aktais. Parduodamų energetikos objektų vertės nustatymą gali inicijuoti ir energetikos įmonė, jeigu asmenys, patikėjimo teise valdantys valstybei ar savivaldybei nuosavybės teise priklausančius energetikos objektus, sutinka su tuo. Parduodamų energetikos objektų kaina gali būti mažinama atsižvelgiant į objektų nusidėvėjimą per laikotarpį nuo turto vertinimo atlikimo iki sutarties sudarymo, energetikos įmonės patirtų turto vertinimo sąnaudų sumą ar kitus objektyvius vertę mažinančius veiksnius, vertintus turto vertinimo metu ir pasikeitusius po jo atlikimo. Valstybei ar savivaldybei nuosavybės teise priklausantys energetikos objektai perduodami energetikos įmonei po to, kai asmenys, patikėjimo teise valdantys šiuos objektus, sudaro pirkimo-pardavimo sutartį (toliau – sutartis) su energetikos įmone. Sutartyje turi būti nustatytas atlyginimo už perduodamą energetikos objektą būdas, terminai, energetikos objekto naudojimo tikslas. Sutartis sudaroma tik po to, kai energetikos objektų pardavimui ir sutarties projektui pritaria atitinkamai Vyriausybė arba savivaldybės taryba. Teikiant Vyriausybei ar savivaldybės tarybai sutarties projektą dėl pritarimo, pagrindžiama būtinybė parduoti energetikos objektą energetikos įmonei ir kartu pateikiama energetikos objekto turto vertinimo ataskaita. Asmenys, patikėjimo teise valdę valstybei ar savivaldybei nuosavybės teise priklausančius energetikos objektus, už šių objektų pardavimą gautas lėšas, atskaitę parduotų objektų vertės nustatymo paslaugas įsigyjant patirtas išlaidas, atitinkamai perveda į valstybės ar savivaldybės biudžetą.

Vartotojų (juridinių ir fizinių asmenų) lėšomis iki Lietuvos Respublikos energetikos įstatymo įsigaliojimo įrengtų bendrai naudojamų elektros energetikos objektų, skirtų elektros energijai perduoti ir (ar) skirstyti, išpirkimo ar eksploatavimo tvarkos aprašo, patvirtinto Lietuvos Respublikos energetikos ministro 2009 m. gruodžio 9 d. įsakymo Nr. 1-243, 16.2 papunkčiu, kuriame numatyta, kad kartu su prašymu išpirkti bendrai naudojamą elektros energetikos objektą savininkas pateikia juridinio asmens atitinkamo valdymo organo sprendimą dėl sutikimo parduoti bendrai naudojamą elektros energetikos objektą.

**2. Sprendimo projekto tikslas ir esmė:**

Lietuvos Respublikos Vyriausybė 2002 m. spalio 4 d. nutarimu Nr. 1578 „Dėl turto perdavimo“ Ukmergės rajono savivaldybei perdavė valdyti ir naudoti patikėjimo teise valstybei nuosavybės teise priklausančias elektros tiekimo oro linijas, pastatytas iš kaimo rėmimo fondo lėšų.

Savivaldybės administracija minėto valstybės turto (elektros linijų) savo funkcijoms atlikti nenaudoja, o juo neatlygintinai naudojasi energetikos bendrovė. Pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymą energetikos įmonė nepriskiriama subjektams, kuriems gali būti laikinai neatlygintinai valdyti ir naudoti perduodamas valstybės turtas. Vadovaujantis Energetikos įstatymo 37 straipsnio 1 ir 2 dalimis, Vartotojų (juridinių ir fizinių asmenų) lėšomis iki Lietuvos Respublikos energetikos įstatymo įsigaliojimo įrengtų bendrai naudojamų elektros energetikos objektų, skirtų elektros energijai perduoti ir (ar) skirstyti, išpirkimo ar eksploatavimo tvarkos aprašu, patvirtintu Lietuvos Respublikos energetikos ministro 2009 m. gruodžio 9 d. įsakymu Nr. 1-243, valstybei ar savivaldybei nuosavybės teise priklausantys bendrai naudojami energetikos objektai, įrengti iki įstatymo įsigaliojimo, gali būti parduoti energetikos įmonei už kainą, nustatomą šalių susitarimu, atsižvelgiant į nepriklausomo vertintojo nustatytą objektų vertę.

 Tikslui pasiekti reikia:

1. Elektros tiekimo linijas, kaip kilnojamuosius daiktus, išregistruoti iš Nekilnojamojo turto registro;

 2. Žemės sklypuose, per kuriuos yra nutiestos elektros linijos, nustatyti specialiąsias žemės naudojimo sąlygas ir įregistruoti jas Nekilnojamojo turto registre;

 3. Atlikti turto vertinimą;

 4. Tarybos sutikimą parduoti ESO;

 5. Turėti valstybės turto perdavimo ir priėmimo aktus;

 6. Turėti turto priėmimo į balansą aktus (turto korteles);

 7. Kadangi po elektros linijų pastatymo savivaldybė, kaip valstybės turto patikėtinis, nesudarė su energetikos įmone panaudos sutarčių dėl šių linijų naudojimo, dabar reikia pateikti VERT pažymą dėl objektų tinkamumo tolimesniam naudojimui.

Kad gauti minėtą pažymą reikalinga: paruošti elektros tinklo projektą pagal esamą būklę bei atlikti atramų įžeminimo kontūro varžų matavimo ir grandinės „fazė-nulis“ trumpojo jungimo srovės matavimo protokolus pagal Elektros įrenginių bandymo normų ir apimties aprašo reikalavimus;

Informuojama, kad pradžia padaryta: linijos išregistruotos iš NTR, yra susitarta su matininku dėl spec. žemės sąlygų nustatymo žemės sklypams ir jų įrašymo į NTR bei užsakytas 7 objektų turto vertinimas.

Procesas sudėtingas, nes po linijų pastatymo savivaldybė, kaip valstybės turto patikėtinis, nesudarė su ESO panaudos sutarčių dėl šių linijų naudojimo ir todėl dabar reikia surinkti daugiau dokumentų norint jas parduoti.

Parengtas spendimo projektas sutikti akcinei bendrovei „Energijos skirstymo operatorius“, juridinio asmens kodas 304151376, valstybei nuosavybės teise priklausančius Ukmergės rajono savivaldybės patikėjimo teise valdomus bendrai naudojamus elektros energetikos objektus (8 objektai) ir įpareigoti Ukmergės rajono savivaldybės administracijos direktorių pateikti akcinei bendrovei „Energijos skirstymo operatorius“ prašymą dėl sprendime nurodytų objektų išpirkimo, organizuoti pardavimui reikalingų dokumentų rengimą.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** -

**4. Sprendimui įgyvendinti reikalingos lėšos ir galimi finansavimo šaltiniai:**

Sprendimo įgyvendinimui bus naudojamos savivaldybės biudžeto lėšos.

**5. Priėmus sprendimą laukiami rezultatai, galimos pasekmės:** Priėmus šį sprendimą siųsime visus turimus dokumentus ESO dėl minėtų elektros tinklų išpirkimo galimybės bei lauksime Vyriausybės nutarimo leisti parduoti patikėjimo teise valdomą valstybės turtą. Neigiamų pasekmių nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** –

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** –

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia\*:** Apskaitos skyriui, Finansų skyriui, Urbanistikos ir infrastruktūros skyriui, Turto ir įmonių valdymo skyriui.

**10. Aiškinamojo rašto priedai:**  -

Turto valdymo ir apskaitos skyriaus  Laimutė Bimbirienė

vyriausioji specialistė

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.